Document ID: 32006D0026

AZ EURÓPAI KÖZPONTI BANK HATÁROZATA
(2006. december 18.)
az Európai Központi Bank tőkéjének az euro-övezeten kívüli nemzeti központi bankok részéről történő befizetéséhez szükséges intézkedések meghatározásáról
(EKB/2006/26)
(2007/47/EK)
AZ EURÓPAI KÖZPONTI BANK ÁLTALÁNOS TANÁCSA,
tekintettel a Központi Bankok Európai Rendszere és az Európai Központi Bank Alapokmányára és különösen annak 48. cikkére,
mivel:
(1)
Az Európai Központi Bank tőkéjének az euro-övezeten kívüli nemzeti központi bankok részéről történő befizetéséhez szükséges intézkedések meghatározásáról szóló, 2004. április 23-i EKB/2004/10 határozat (1) meghatározta, hogy az eurót 2004. május 1-jéig nem bevezető tagállamok nemzeti központi bankjai („NKB-k”) az Európai Központi Bankban („EKB”) való részesedésük hány százalékát voltak kötelesek befizetni 2004. május 1-jén az EKB működési költségeihez való hozzájárulásként.
(2)
Tekintettel arra, hogy Bulgária és Románia 2007. január 1-jén csatlakozik az Európai Unióhoz, illetve arra, hogy ezen országok NKB-jai 2007. január 1-jén a Központi Bankok Európai Rendszerének („KBER”) részeivé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2006. december 15-i EKB/2006/21 határozat (2) meghatározza 2007. január 1-jétől az EKB felemelt tőkéjének tőkejegyzési kulcsában a 2007. január 1-jén a KBER-hez tartozó egyes NKB-khoz rendelt súlyokat (a továbbiakban: tőkejegyzési kulcs, illetve tőkejegyzésikulcs-súlyok).
(3)
Az EKB jegyzett tőkéje 2007. január 1-jétől5 760 652 402,58 euro.
(4)
A kibővített tőkejegyzési kulcs szükségessé teszi egy olyan új EKB-határozat elfogadását, amely 2007. január 1-jétől hatályon kívül helyezi az EKB/2004/10 határozatot, illetve meghatározza az EKB tőkéje jegyzésének azon százalékarányát, amelyet az eurót 2007. január 1-jéig még nem bevezető tagállamok NKB-jai (a továbbiakban: euro-övezeten kívüli NKB-k) 2007. január 1-jei hatállyal kötelesek befizetni.
(5)
Az Európai Központi Bank Általános Tanácsának eljárási szabályzatának 3.5. és 6.6. cikkére figyelemmel a Bolgár Nemzeti Bank és a Banca Naţională a României elnökei lehetőséget kaptak arra, hogy e határozattal kapcsolatban észrevételeket nyújtsanak be annak elfogadása előtt,
A KÖVETKEZŐKÉPPEN HATÁROZOTT:
1. cikk
A befizetett tőke mértéke és formája
Az egyes euro-övezeten kívüli NKB-k az EKB tőkéjére vonatkozó tőkejegyzésük 7 %-át fizetik be 2007. január 1-jei hatállyal. Figyelembe véve az EKB/2006/21 határozat 2. cikkében meghatározott tőkejegyzésikulcs-súlyokat, az egyes euro-övezeten kívüli NKB-k 2007. január 1-jei hatállyal az alábbi táblázatban a nevük mellett feltüntetett összegeket fizetik be:
Euro-övezeten kívüli NKB
(EUR)
Bolgár Nemzeti Bank
3 561 868,99
Česká národní banka
5 597 049,87
Danmarks Nationalbank
6 104 332,92
Eesti Pank
686 727,37
Ciprusi Nemzeti Bank
503 653,84
Latvijas Banka
1 134 330,06
Lietuvos bankas
1 684 760,40
Magyar Nemzeti Bank
5 299 051,33
Bank Ċentrali ta’ Malta/Central Bank of Malta
250 818,81
Narodowy Bank Polski
19 657 419,83
Banca Naţională a României
10 156 951,89
Národná banka Slovenska
2 727 956,95
Sveriges Riksbank
9 400 866,26
Bank of England
56 187 041,67
2. cikk
A befizetett tőke módosítása
(1) Mivel a Bolgár Nemzeti Bank és a Banca Naţională a României kivételével valamennyi euro-övezeten kívüli NKB befizette már az EKB/2004/10 határozat alapján 2006. december 31-ig hatályos, az EKB tőkéjére vonatkozó jegyzése 7 %-át, esettől függően - a Bolgár Nemzeti Bank és a Banca Naţională a României kivételével - minden egyes euro-övezeten kívüli NKB vagy átutalja a fennmaradó összeget az EKB számára, vagy a különbözet összegét visszakapja az EKB-tól annak érdekében, hogy az 1. cikk táblázatában szereplő összegek befizetése teljesüljön.
(2) A Bolgár Nemzeti Bank és a Banca Naţională a României köteles átutalni az 1. cikk táblázatában a neve mellett feltüntetett összegeket.
(3) Az e cikk szerinti valamennyi átutalás az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról szóló, 2006. december 15-i EKB/2006/23 határozat (3) alapján történik.
3. cikk
Záró rendelkezések
(1) Ez a határozat 2007. január 1-jén lép hatályba.
(2) Az EKB/2004/10 határozat 2007. január 1-jén hatályát veszti.
(3) Az EKB/2004/10 határozatra való hivatkozásokat az erre a határozatra való hivatkozásként kell értelmezni.
Kelt Frankfurt am Mainban, 2006. december 18-án.

Labels: 2
15